open-index/open-wikipedia-markdown huggingface dataset:
Gustaf af Wetterstedt

**Gustaf af Wetterstedt** (1776–1837) oli ruotsalainen kreivi, virkamies ja diplomaatti. Hänen isänsä oli Suomen maanmittauskonttorin johtaja Erik af Wetterstedt.

Upseeriksi 1794 tultuaan Wetterstedt siirtyi pian virkamiesuralle ulkoasiainvirastoon. Hän oli 1805–1809 Kustaa IV Aadolfin kabinettisihteerinä, 1809–1824 hovikanslerina. Vuosina 1813–1814 hän suoritti diplomaattisia tehtäviä kruununprinssi Kaarle Juhanan kansliapäällikkönä ja Ruotsin valtuutettuna Napoleonia vastaan liittoutuneiden valtojen päämajassa ja ensimmäistä Pariisin rauhaa neuvoteltaessa sekä sittemmin Norjan kanssa käydyissä neuvotteluissa. Hovikanslerina hän toimi välittäjänä hallituksen ja valtiopäivien virallisissa suhteissa. Hän herätti tyytymättömyyttä lakkauttamalla hallitukselle vastenmielisiä sanomalehtiä.

Wetterstedt oli vuodesta 1824 ulkoasiainministeri. Häneltä puuttui johtavan valtiomiehen ominaisuudet, mutta hän oli taitava ja notkea diplomaatti, joka osasi sovittaa toimintansa tilanteen mukaan. Hän oli vuodesta 1811 Ruotsin akatemian jäsen.

## Lähteet

## Aiheesta muualla
Uinnin Suomen-mestaruuskilpailut 1951

Suomen Uimaliitto järjesti mestaruuskilpailut yhdessä osassa Helsingissä Humallahden uimalassa 6.-7.8.1951. 

## Miehet

### 100 m vapaauinti







### 400 m vapaauinti







### 1 500 m vapaauinti







### 100 m selkäuinti







### 200 m rintauinti







### 100 m perhosuinti







### 4 x 200 m vapaauintiviesti







### 3 x 100 m sekaviesti







### Ponnahduslautahypyt







### Suorat kerroshypyt







### Vaihtelevat kerroshypyt







## Naiset

### 100 m vapaauinti







### 400 m vapaauinti







### 100 m selkäuinti







### 200 m rintauinti







### 100 m perhosuinti







### 4 x 100 m vapaauintiviesti







### 3 x 100 m sekaviesti







### Ponnahduslautahypyt







### Suorat kerroshypyt







## Lähteet

* 
*
Hannu Rantala (painija)

**Hannu Matias Rantala** (s. 27. tammikuuta 1962 Teuva) on suomalainen vapaapainija. Hän paini huippuvuosinaan 74-kiloisten sarjassa.

Rantala voitti Suomen-mestaruuden vuosina 1984, 1985, 1986, 1988 ja 1989 edustaessaan Teuvan Rivakkaa. Hän sijoittui Euroopan-mestaruuskilpailuissa seitsemänneksi vuonna 1985 ja kahdeksanneksi vuonna 1989. Kilpauransa hän päätti lopettaa esikoisensa syntymävuonna 1989. Urheilu-uran ohessa liikunnanopettajaksi opiskelleelle ja Töölön yhteiskoulusta työpaikan saaneelle Hannulle valmennuspuolelle siirtyminen tuli luontevana jatkona.

Helsingin Paini-Miesten päävalmentajana Hannu Rantala aloitti vuonna 1990. Rantala on ollut ja on edelleen Helsingin Paini-miesten kasvussa ja kehityksessä merkittävä hahmo. Uransa aikana hän on ollut mukana satojen nuorten urheilijoiden elämässä. Seuratoiminnan ja valmentamisen ohessa Rantala on tehnyt merkityksellistä työtä myös laajemmin koko painiurheilun ja erityisesti suomalaisen vapaapainin kehityksen eteen.

Hannu Rantala juhlisti 30 vuottaan valmentajana Helsingin Paini-Miehissä vuonna 2020. Suomen Painiliitto on palkinnut Hannu Rantalan kunnianosoituksena hänen suomalaisen painin eteen tekemälleen työlle Painiliiton kultaisella ansiomerkillä vuonna 2021.

## Lähteet
Mia Myllymäki

**Mia Myllymäki** (s. 1985) on suomalainen kirjailija, koulutukseltaan kemiantekniikan insinööri.  Myllymäen tunnetuin teos on hänen neljäs romaaninsa *Huomistarhuri*, joka on spekulatiivista fiktiota. Hänen kolme ensimmäistä romaaniaan ilmestyivät Osuuskumman kustantamana.  Myllymäen *Huomistarhuria* luonnehditaan Helsingin Sanomissa maailmanlopun kuvastoon toivoa luovaksi.  Myllymäki on esiintynyt muun muassa Ylen Luomiskertomus-podcastissa. Myllymäki asuu Kokkolassa.

## Teokset
* 
* 
* 
* 

## Lähteet

## Aiheesta muualla
* Mia Myllymäki pohtii kirjassaan, millaisia yhteiskuntia syntyisi, jos kaikki aloitettaisiin alusta
* https://miamyllymaki.wordpress.com/
Voiöljy

**Voiöljy** eli **kirkastettu voi** on voista erotettua sataprosenttista rasvaa. Voiöljyä ei tarvitse säilyttää viileässä ja se kestää kasviöljyjä paremmin kuumentamista.

Voiöljy valmistetaan kuumentamalla voita, kunnes sen sisältämä vesi haihtuu pois ja voin proteiinit, laktoosi ja mahdollinen maitohappo erottuvat seoksen ylä- ja alafaasiin. Pinnalle muodostunut laktoosipitoinen vaahto kuoritaan pois, minkä jälkeen lämpimänä kirkas voiöljy kaadetaan uuteen astiaan ilman pohjasakkaa. Sen jälkeen menettely uusitaan vielä kertaalleen. 

Voiöljy eroaa pidempään kuumennetusta gheestä siten, että siitä puuttuu voin karamellisoituneiden ainesosien antama toffeenmaku. 

## Lähteet
Kuppilat kuntoon, Ville Haapasalo ja Pipsa Hurmerinta!

**Kuppilat kuntoon, Ville Haapasalo ja Pipsa Hurmerinta!** on suomalainen tositelevisiosarja. Ohjelman formaatti perustuu Gordon Ramsayn *[[Kurjat kuppilat]]* -sarjaan. Aiemmista kausista poiketen (*[[Kuppilat kuntoon, Jyrki Sukula!]]* ja *[[Kuppilat kuntoon, Hans Välimäki!]]*) tällä tuotantokaudella kuppiloita auttamassa on yhden sijaan kaksi henkilöä.

## Jaksot
### Ensimmäinen tuotantokausi
7. tuotantokausi Suomen *Kuppilat kuntoon* -sarjassa.

## Aiheesta muualla
* Ohjelma Ruutu-palvelussa
Riina Kuuselo

**Riina Kuuselo** (s. 1978) on suomalainen suunnistaja.

MM-kilpailuissa Kuuselon parhaat saavutukset ovat 17. sijat sprintissä Västeråsin MM-kilpailuissa 2004 ja keskimatkalla Aichin MM-kilpailuissa 2005. EM-kilpailuissa hänen paras saavutuksensa on keskimatkan 11. sija Otepään EM-kilpailuissa 2006. Suunnistuksen maailmancupin kokonaiskilpailussa hänen paras sijoituksensa on 15. sija vuodelta 2006. Yksittäisessä maailmancupin osakilpailussa hän on parhaimmillaan sijoittunut kuudenneksi keskimatkan kilpailussa vuonna 2014. Nuorten MM-kilpailuissa hän on saavuttanut maailmanmestaruuden Reimsissa vuonna 1998. Henkilökohtaisilla matkoilla hän on sijoittunut parhaimmillaan neljänneksi pitkällä matkalla Leopoldsburgissa vuonna 1997. Kuuselo on voittanut Venlojen viestin kaksi kertaa Tampereen Pyrinnön joukkueessa vuosina 1999 ja 2010.

## Lähteet
Air Alps

**Air Alps**  oli itävaltalainen alueellinen lentoyhtiö, joka oli toiminnassa vuosina 1998–2013. Se liikennöi alppikohteisiin Italiassa, Itävallassa ja Saksassa. Yhtiö laajensi vuosien varrella verkostoaan ja laivastoaan, ja se nousi yhdeksi Euroopan tärkeimmistä alueellisista lentoyhtiöistä liikennöiden erityisesti talvihiihtokaudella.

Yhtiö kärsi usein taloudellisista vaikeuksista. Se joutui vuonna 2013 konkurssiin, ja myi koko laivastonsa ja irtisanoi kaikki työntekijänsä. 

## Lähteet

## Aiheesta muualla
Slīteren majakka

**Slīteren majakka** on rakennettu 1848–1850. Alueella on ollut valetulia 1000-luvulta alkaen, millä oli houkuteltu laivoja purjehtimaan karille, jotta niiden hylyt  olisi voitu ryöstää. Alue on voinut olla myös pyhä paikka koska vanhoissa kartoissa alueeseen viitataan *Domkalnsina* ja *Baznīckalnsina*. 1800-luvulla paroni Osten-Sacken kaadatti puita ja teki mäestä maamerkin kalastajien merenkululle. Tämän vuoksi 24-metrinen kivinen majakkatorni rakennettiin alueelle. Alue kuuluu nykyään Slīteren kansallispuistoon. 

Majakalla on järjestetty kansainvälinen majakka- ja majakkalaivaviikonloppu useita kertoja: 2002, 2003, 2005, 2012, 2017 ja 2021. Tässä ohjelmassa sen tunnus on LV0003 eli Latvian kolmas majakka- tai majakkalaiva. Latviassa ei ole ohjelmassa niin kuin joillain muilla mailla majakkalaivaa. Lisäksi yksi kohteista linjaloisto. Toisessa ohjelmassa, maailman majakkaluettelossa sen tunnus on LAT-15, mitä käytettiin aluksi oman Illw-tunnuksen asemesta.  Kolmas tapa merkitä majakka on käyttää Maidenhead -locator-1980 -ruutua yleensä kuudella merkillä KO17DP.  

## Lähteet
Tamina Snuka

**Sarona Moana Marie Reiher Snuka-Polamalu** (s. 10. tammikuuta 1978 Vancouver (Washington), USA) on yhdysvaltalainen showpainija. Snuka-Polamalu työskenteli WWE-showpainiorganisaatiossa nimellä **Tamina Snuka**. Hän on yhdeksänkertainen WWE 24/7 -mestari ja kerran WWE Women’s Tag Team Championship-mestari. Hän on showpainija Jimmy Snukan tytär.

## Ura

Tamina teki debyyttinsä WWE:ssä toukokuussa 2010 yhdessä Jimmy ja Jey Uson kanssa hyökkäämällä Hart Dynastyn kimppuun. Tämän jälkeen he ottelivat useita otteluita kuuden hengen sekajoukkueottelussa Hart Dynastya vastaan ilman suurempaa menestystä.

Tamina on kuulunut WWE:n aikana Team B.A.D.-joukkueeseen yhdessä Naomin ja Sasha Banksin kanssa. Lisäksi hän toimi WWE Divas Championship-mestari AJ Leen henkivartijana 

Tamina ei ole saavuttanut uransa aikana tärkeimpiä henkilökohtaisia mestaruusvoittoja. Hän on voittanut kerran WWE Women’s Tag Team Championship-mestaruuden yhdessä Natalyan kanssa. He voittivat vuonna 2021 Smackdown-ohjelmassa Shayna Baszlerin ja Nia Jaxin. He pitivät mestaruutta hallussaan 129 päivää. Lisäksi Tamina on pitänyt hallusssaan yhdeksän kertaa WWE 24/7 Championship-mestaruutta.

## Yksityiselämä

Snuka on samoalaista ja fidziläistä syntyperää. Tamina on edesmenneen WWE Hall of Famen jäsenen Jimmy Snukan toinen tytär. Hän on äitinsä  kautta osa Anoaʻi-painiperhettä, johon kuuluu muun muassa The Rock, Roman Reigns ja Rikishi. Taminalla on kaksi tytärtä.

## Lähteet
Laura Žemberyová

**Laura Žemberyová** (s. 20. elokuuta 2001) on slovakialainen jalkapalloilija, pelipaikaltaan keskikenttäpelaaja tai hyökkääjä. Hän edustaa Yhdysvalloissa Cincinnatin yliopiston Cincinnati Bearcats -joukkuetta, johon hän siirtyi Alabaman yliopiston UAB Blazersista vuonna 2023. Euroopassa hän edusti viimeksi tšekkiläistä Slavia Prahaa vuonna 2020. Hän on pelannut maaliskuun 2024 loppuun mennessä 21 maaottelua Slovakian naisten maajoukkueessa. Hän pelasi ensimmäisen naisten maaottelunsa kesäkuussa 2019.

## Lähteet
Valentína Šušolová

**Valentína Šušolová** (s. 1. marraskuuta 1995) on slovakialainen jalkapalloilija, pelipaikaltaan puolustaja. Hän edustaa tšekkiläistä Slovan Libereciä, johon hän siirtyi vuonna 2016 saman maan Slavia Prahasta. Hän on pelannut maaliskuun 2024 loppuun mennessä 51 maaottelua Slovakian naisten maajoukkueessa. Hän pelasi ensimmäisen naisten maaottelunsa elokuussa 2015.

## Lähteet
Ľudmila Maťavková

**Ľudmila Maťavková** (s. 11. huhtikuuta 1998) on slovakialainen jalkapalloilija, pelipaikaltaan keskikenttäpelaaja. Hän siirtyi Slovan Bratislavasta Belgiaan vuonna 2020 ja on edustanut siellä yhden kauden Charleroita, kaksi kautta Club YLA:ta ja kesästä 2023 alkaen Anderlechtia. Hän on pelannut maaliskuun 2024 loppuun mennessä Slovakian naisten maajoukkueessa 37 maaottelua ja tehnyt niissä kolme maalia. Hän pelasi ensimmäisen naisten maaottelunsa marraskuussa 2016.

## Lähteet
Andrea Horváthová

**Andrea Horváthová** (s. 5. lokakuuta 1995) on slovakialainen jalkapalloilija, pelipaikaltaan puolustaja. Hän edustaa puolalaista Czarni Sosnowieciä, johon hän siirtyi kotimaastaan vuonna 2019. Hän on pelannut maaliskuun 2024 loppuun mennessä Slovakian naisten maajoukkueessa 64 maaottelua. Hän pelasi ensimmäisen naisten maaottelunsa huhtikuussa 2015.

## Lähteet
Patrícia Hmírová

**Patrícia Hmírová** (s. 30. marraskuuta 1993) on slovakialainen jalkapalloilija, pelipaikaltaan hyökkääjä. Hän on pelannut vuoden 2012 jälkeen Puolassa, Sveitsissä ja Kyproksella, ja kesästä 2022 alkaen hän on edustanut espanjalaista Sporting de Huelvaa. Hän on pelannut maaliskuun 2024 loppuun mennessä Slovakian naisten maajoukkueessa 114 maaottelua ja tehnyt niissä 25 maalia. Hän pelasi ensimmäisen naisten maaottelunsa toukokuussa 2012.

## Lähteet
Martina Šurnovská

**Martina Šurnovská** (s. 10. helmikuuta 1999) on slovakialainen jalkapalloilija, pelipaikaltaan keskikenttäpelaaja tai hyökkääjä. Hän edustanut kotimaassaan viimeksi Slovan Bratislavaa vuoteen 2019. Tämän jälkeen hän on pelannut yhden kauden kyproslaisessa Apollonissa ja vuodesta 2020 tšekkiläisessä Slavia Prahassa. Hän on pelannut maaliskuun 2024 loppuun mennessä Slovakian naisten maajoukkueessa 63 maaottelua ja tehnyt niissä kuusi maalia. Hän pelasi ensimmäisen naisten maaottelunsa elokuussa 2015.

## Lähteet
Kristína Košíková

**Kristína Košíková** (s. 20. joulukuuta 1993) on slovakialainen jalkapalloilija, pelipaikaltaan puolustaja. Hän edustanut kotimaassaan viimeksi Slovan Bratislavaa vuoteen 2015. Tämän jälkeen hän on pelannut Tšekissä, jossa hänen seurojaan ovat olleet Bohemians Praha, Dukla Praha, Slovan Liberec ja vuodesta 2023 Slavia Praha. Hän on pelannut maaliskuun 2024 loppuun mennessä Slovakian naisten maajoukkueessa 51 maaottelua ja tehnyt niissä yhden maalin, elokuussa 2014 ensimmäisessä maaottelussaan Kroatiaa vastaan.

## Lähteet
Uuno Hiironen

**Uuno Valdemar Hiironen** (24. helmikuuta 1901 Vehkalahti – 8. elokuuta 1974 Espoo) oli suomalainen muurari ja ammattiyhdistysjohtaja, joka sai sosiaalineuvoksen arvonimen.

Uuno Hiirosen vanhemmat olivat muurari Tobias Hiironen ja Matilda Mikkola ja puoliso vuodesta 1929 Agnes Sesilia Ristola (1904–1993). Hiironen kävi kolme luokkaa yhteiskoulua. Hän oli isänsä tavoin muurari, sanomalehti *[[Raivaaja (Kotka)|Raivaajan]]* taloudenhoitaja Kotkassa 1945 ja sitten SAK:n toimitsija ja toinen sihteeri 1946–1966.

Hiirosella oli luottamustehtäviä Suomen Muurarien Liitossa 1930- ja 1940-luvuilla ja hän oli SAK:n edustaja sosiaalipolitiikan ja työlainsäädännön asiantuntijana monissa komiteoissa ja toimikunnissa. Hiironen myös toimitti Yleisradion Sosiaalinen kirjelaatikko -ohjelmaa 1956–1967 sekä opetti ja luennoi Ammattiyhdistysopistossa, Pohjolan opistossa ja Työväen akatemiassa. Sosiaalineuvoksen arvonimen hän sai 1966.

## Lähteet

## Aiheesta muualla
*
* *Uuno Hiironen toverituomioistuimessa eli kommunistit ammattiyhdistys- ja puoluelogiikan välissä*, 1998, Mikko Majander (julkaisussa *Aave vai haave*, ss. 237-273)
Maidenhead-paikannusjärjestelmä

Ajatus numeroin ilmaistun paikan ilmaisemisesta numeroiden ja kirjainten aakkosnumeerisena yhdistelmänä on myös Word geographic reference systemistä.

**Maidenhead-paikannusjärjestelmä**, englanniksi Maidenhead locator system on ollut radioamatöörien tapa osoittaa radioasemansa paikka onnistuneiden yhteyksien tilastoimiseksi paikkatietona lähinnä VHF-radioyhteyksille, mutta myös UHF-radioiyhteyksille. Myöhemmin järjestelmän käyttö on laajentunu myös muilla aaltoalueille.  Nimensä järjestelmä on saanu Maidenheadin kaupungista.

Yleisin tapa on antaa ruutu kuudella merkillä, mutta se voidaan antaa tätä tarkemmin kahdeksalla, kymmenellä tai kahdellatoista merkillä, joillain ruudun tarkkuus on vain muutama metri. Merkintätapa on lyhyt, ja sitä voidaan hyödyntää tehokkaasti kapeakaistaisessa viestiliikenteessä, kun sähkötyksessä ja nykyään enenevässä määrin kapeassa dataliikenteessä, kuten WSPR, FT8 jne.

Järjestelmän viimeinen uudistus luotiin vuonna 1980, mikä astui voimaan 1985. 

=Tarkkuuden merkitys ruudun keskipisteen sijainnille=

Esimerkiksi Näsinneulan sijainti voidaan määrittää maanmittauslaitoksen peruskartalta kansalaisen karttapalvelussa maantieteellisin WGS84-koordinaatein desimaaliastein 61.504963333, 23.743272500 :ksi. Paikka ilmaistuna 12 merkin Maidenhead-1980 -locatorilla on KP11UM91EE65 , kymmenellä merkillä KP11UM91EE, kahdeksalla merkillä KP11UM91 ja tavanomaisella kuudella merkillä KP11UM , mitä käyttää Suomen Radioamatööriliittokin Tampereen Radioamatöörien 70 senttimetrin ja kahden metrin toistinten ilmaisemiseen. 

## Kuusi merkkiä tavallisesti
Tavallisesti kuudella merkillä ilmaistun ruudun, KP11UM:n keskipiste on 061° 31′ 15" N	023° 42′ 30" E eli 61.5208333,23.6877339 , mikä on Näsijärvessä. KP11UM:n pinta-ala on 20,458 km2, 4,416 km x 4,633 km.

## Kymmenen ja epäviralliset kaksitoista merkkiä
Kymmenellä merkillä, KP11UM91EE:llä, ilmaistuna ruutu on Näsinneulan paikalla 355,588 m2:n laajuinen, mitoiltaan 18,420 m x 19,305 m oleva suorakaide.  Mikäli käytettäisiin vielä lisäksi kahta epävirallista numeroa 12 merkin tason saavuttamiseksi, jakautuisi ruutu jälleen lisätarkkuuden vuoksi sataan alaruutuun, jolloin päästäisiin muutamaan vajaaseen neljään neliömetriin ja monien paikantimien WAAS-korjauksella antamiin 2 metrin - 3 metrin tarkkuuksiin. 12 merkin tarkkuuden koordinaateista voi hankkia Earth Point - palvelusta: https://www.earthpoint.us/Convert.aspx .

## Säästö erityisesti kapean datan amatööriadioliikenteessä
Desimaalipisteineen paikan ilmoittaminen desimaaliastein numeroin edellyttäisi kahdentoista merkin asemesta 24 merkin käyttämistä. Kapeakaistaisessa dataliikenteessä, minkä on kauas kantavaa, 12 ylimääräistä merkkiä olisi kohtalaisen paljon. Kapeakaistaisiin datalähetteisiin kuuluvat mm. FT8, ja siitä kehitetty tekstiviestitysmuoto, JS8.

## Lähteet
Chitrangada Singh

**Chitrangada Singh** (; s. 30. elokuuta 1976 Jodhpur, Rajasthan, Intia) on intialainen näyttelijä ja malli, joka työskentelee pääasiassa hindinkielisissä elokuvissa. Hän teki ensiesiintymisensä näyttelijänä rikosdraamaelokuvassa *[[Hazaaron Khwaishein Aisi]]* (2005), josta hän voitti parhaan naistulokkaan Bollywood Movie Awards -palkinnon. Hänet tunnetaan myös useista tanssinumeroistaan.

Singh esiintyi elokuvissa kuten rikostrilleri *[[Yeh Saali Zindagi]]* (2011), romanttiset komediat *[[Desi Boyz]]* (2011) ja *[[I, Me Aur Main]]* (2013), taloustrilleri *[[Baazaar]]* (2018), rikostrilleri *[[Bob Biswas]]* (2021) ja mysteeritrilleri *[[Gaslight (vuoden 2023 elokuva)|Gaslight]]* (2023). Hänestä tuli tuottaja urheiludraamassa *[[Soorma (elokuva)|Soorma]]* (2018). Singh teki verkkodebyyttinsä romanttisen komedian antologiasarjassa *[[Modern Love Mumbai]]* (2022).

## Yksityiselämä
Singh oli naimisissa golfaaja Jyoti Randhawan kanssa vuosina 2001–2013. Heillä on poika, jonka huoltajuus myönnettiin Singhille.

## Filmografia

## Lähteet

## Aiheesta muualla

* 
*
Tamara Morávková

**Tamara Morávková** (s. 2. tammikuuta 2003) on slovakialainen jalkapalloilija, pelipaikaltaan keskikenttäpelaaja tai hyökkääjä. Hän edustanut kotimaassaan viimeksi Slovan Bratislavaa vuoteen 2021 ja sen jälkeen Tšekissä Slováckoa ja vuodesta 2023 alkaen Slavia Prahaa. Hän on pelannut maaliskuun 2024 loppuun mennessä Slovakian naisten maajoukkueessa 17 maaottelua ja tehnyt niissä kolme maalia: syyskuussa 2023 Kroatiaa sekä helmikuussa 2024 niin vieras- kuin kotiottelussakin Latviaa vastaan. Hän pelasi ensimmäisen naisten maaottelunsa syyskuussa 2022.

## Lähteet
Dominika Škorvánková

**Dominika Škorvánková** (s. 21. elokuuta 1991) on slovakialainen jalkapalloilija, pelipaikaltaan keskikenttäpelaaja. Hän edustanut kotimaassaan viimeksi Slovan Bratislavaa vuoteen 2012. Tämän jälkeen hänen seurojaan ovat olleet itävaltalainen Neulengbach vuoteen 2015, saksalaiset Sand vuoteen 2017 ja Bayern München vuoteen 2020, ranskalainen Montpellier vuoteen 2023 sekä nykyisin italialainen Como. Hän on pelannut maaliskuun 2024 loppuun mennessä Slovakian naisten maajoukkueessa 124 maaottelua ja tehnyt niissä 16 maalia.

## Lähteet
Linda Caicedo

**Linda Lizeth Caicedo Alegría** (s. 22. helmikuuta 2005, Cali) on kolumbialainen jalkapalloilija, pelipaikaltaan hyökkääjä. 

## Ura
Hän on edustanut helmikuusta 2023 alkaen Espanjan liigassa Real Madridia. Kotimaassaan hän edusti América de Calia ja Deportivo Calia. Hänet valittiin Kolumbian naisten maajoukkueeseen ensimmäisen kerran 14-vuotiaana vuoden 2019 lopulla.

Caicedo voitti Kolumbian liigamestaruuden kerran América de Calin ja kerran Deportivo Calin joukkueessa. Hän siirtyi Real Madridiin helmikuussa 2023. Hän pelasi Espanjan liigassa kauden 2022–2023 jälkipuolella maalis-toukokuussa kymmenen ottelua, joissa hän oli kahdeksan kertaa avauskokoonpanossa, ja teki niissä kaksi maalia: maaliskuun lopulla Levantea ja huhtikuun lopulla Madrid CFF:ää vastaan. Kaudella 2023–2024 hän on maaliskuun loppuun mennessä pelannut 18 Espanjan liigan ottelua, jotka yhtä lukuun ottamatta avauksessa, ja tehnyt niissä kaksi maalia: lokakuussa Levantea ja helmikuussa Valenciaa vastaan. Mestarien liigassa hän pelasi neljä ottelua.

Caicedo pelasi vuonna 2022 sekä alle 17-vuotiaiden että alle 20-vuotiaiden MM-kilpailuissa. Alle 17-vuotiaissa Kolumbia saavutti hopeaa ja Caicedo oli neljällä maalillaan maalintekijätilaston jaetulla kärkipaikalla. Alle 20-vuotiaissa Kolumbia putosi jatkosta puolivälierissä ja Caicedo teki kaksi maalia.

Copa Américassa 2022 Caicedo edusti Kolumbian naisten joukkuetta, joka sijoittui turnauksessa hopealle. Caicedo teki kaksi maalia, joista toinen oli välierän voittomaali Argentiinaa vastaan, ja hänet valittiin turnauksen parhaaksi pelaajaksi.

Naisten MM-kilpailuissa 2023 Caicedo teki maalin ensimmäisessä alkulohko-ottelussa Etelä-Koreaa ja toisessa Saksaa vastaan. Kolumbia voitti nuo molemmat ottelut, kuten myös neljännesvälierän Jamaikaa vastaan, mutta puolivälierissä Englanti pudotti Kolumbian jatkosta.

Caicedon todettiin vuoden 2020 alussa sairastuneen munasarjasyöpään, josta hän syksyyn mennessä parani.

## Lähteet
Jim Dodge

**Jim Dodge** (s. 1945 Santa Rosa, Kalifornia, Yhdysvallat) on yhdysvaltalainen kirjailija.

Dodgen perhe asui pojan syntymän jälkeen vielä kuusi vuotta Santa Rosassa, mutta kun isä kutsuttiin aktiivipalvelukseen ilmavoimiin, perhe asui eri puolilla maata kunnes 1959 palasi Santa Rosaan. Dodge aloitti opinnot 1963 Humboldt State Universityssa. Samoihin aikoihin hän kokeili runojen ja esseiden kirjoittamista, ja kun se tuntui luontevammalta kuin kalatalouden opiskelu, hän vaihtoi aineikseen englannin kielen, journalismin ja biologian ja valmistui 1967. Hän siirtyi kirjoittajatyöpajaan Iowan yliopistoon, jossa hän suoritti tutkinnon 1969. Hän asui vuodesta 1971 syrjäisellä maatilalla laajennetun perheensä kanssa ja mukana oli myös hänen tuleva vaimonsa Victoria Stockley. Hän jatkoi siellä kirjoittamista.

Esikoisteos *Fup* oli menestys ja käännetty ainakin 14 kielelle, ja sen tuotoilla hän asui vaimonsa kanssa vuoden Meksikossa. Yhdysvaltoihin palattuaan hän hankki elantonsa kirjoittamalla ja opettamalla. 1994 he muuttivat Klamathvuorille, ja hän aloitti opettajana Humboldtissa mutta jatkoi myös kirjoittamista. Runokokoelma *Rain on the River* ilmestyi 2002, ja sen jälkeen hän aloitti romaania työnimellä *Mr. InBetween*.

## Teokset
* *Fup* (1983)
* *Not Fade Away* (1987)
* *Stone Junction* (1990)
* *Rain on the River* (2002)

### Suomennettu teos
* *Fup* (*Fup*), suom. Tero Valkonen. Basam Books 2004 

## Lähteet
Tsige Duguma

**Tsige Duguma** (s. 23. helmikuuta 2001) on etiopialainen yleisurheilija. Hän voitti 800 metrin juoksussa sisäratojen maailmanmestaruuden ja olympiahopeaa 2024.

Duguma kilpaili aiemmin pikajuoksuissa. Hän saavutti Afrikan alle 20-vuotiaiden MM-kilpailuissa 2017 hopeaa 200 metrin juoksussa. Kaksi vuotta myöhemmin hän sijoittui kuudenneksi 400 metrin juoksussa. Yleisessä sarjassa hän sijoittui Afrikan kisoissa 2019 kuudenneksi 4 × 400 metrin viestijuoksussa mutta ei yltänyt henkilökohtaisessa 400 metrin kilpailussa alkueristä jatkoon. Vuoden 2022 Afrikan-mestaruuskilpailuissa hän sijoittui naisten 4 × 400 metrillä viidenneksi ja sekajoukkueiden vastaavassa viestissä kuudenneksi sekä karsiutui henkilökohtaisella 400 metrillä.

Vuonna 2023 Duguma juoksi 800 metriä alle kahden minuutin voittaessaan Belgian Zolderissa Night of Athletics -tapahtumassa ajalla 1.59,40. Sisäratojen MM-kilpailuissa 2024 Glasgow'ssa hän voitti 800 metrillä alkueränsä ajalla 2.00,50 ja välieränsä silloisella ennätyksellään 1.58,35, ja loppukilpailussa hän voitti kultaa ajalla 2.01,90. Runsaat kaksi viikkoa myöhemmin hän voitti Afrikan kisoissa samassa lajissa kultaa ennätysajallaan 1.57,73. Saman vuoden Pariisin olympialaisissa hän saavutti 800 metrillä hopeaa ennätyksellään 1.57,15.

Vuonna 2025 Duguma sijoittui sisäratojen MM-kilpailuissa Nanjingissa 800 metrillä kuudenneksi. Vuoden 2025 Timanttiliigassa hän voitti 800 metriä Shanghaissa ajalla 1.56,64, Rabatissa ajalla 1.57,42 ja Eugenessa ajalla 1.57,10. Tokion MM-kilpailuissa hän karsiutui välierissä.

Duguman ennätys 200 metrillä on 24,71 vuodelta 2017, 400 metrillä sähköajanotolla 54,43 vuodelta 2022 ja 800 metrillä 1.56,64 vuodelta 2025.

## Lähteet
Nia Jax

**Savelina Fanene** (s. 29. toukokuuta 1984 Sydney, Australia)  on australialainen showpainija. Fanene työskentelee WWE-showpainiorganisaatiossa nimellä **Nia Jax**. Hän on SmackDown-brändin alaisuudessa. Hän on entinen Raw Women's Champion -mestari ja kaksinkertainen WWE Women’s Tag Team Championship -mestari (molemmat Shayna Baszlerin kanssa). Fanene kuuluu kuuluisaan Anoaʻi-painisukuun, johon kuuluu muun muassa The Rock, Roman Reigns ja Rikishi. 
## Ura
Fanene debytoi WWE:ssä NXT-sarjassa toukokuussa 2015 kehänimillä Zada ja Lina, mutta nimi muutettiin Nia Jaxiksi jo saman vuoden elokuussa. Jax nousi WWE:n pääsarjaan vuoden 2016 heinäkuussa ja aloitti voittoputken eri painijoita vastaan. Hän pääsi nopeasti ottelemaan naisten mestaruudesta eri tapahtumiin. Lopulta hän onnistui voittamaan vuoden 2018 Wrestlemania 34 -tapahtumassa itselleen WWE Women's Champions-mestaruus Alexa Blissiltä. Alexa Bliss onnistui saamaan mestaruuden takaisin itselleen Money in the Bank tapahtumassa 70 päivää myöhemmin.

Seuraavina vuosina Jax yritti useaan kertaan voittaa toistamiseen naisten mestaruutta sitä kuitenkaan saavuttamatta. Elokuussa 2020 hän muodosti joukkueen yhdessä Shayna Baszlerin kanssa, ja pian he jo voittivatkin ensimmäisen kerran WWE Women’s Tag Team Championship -mestaruuden Payback-tapahtumassa. He menettivät mestaruuden 112 päivää myöhemmin Asukalle ja Charlotte Flairille TLC-tapahtumassa, mutta onnistuivat saamaan mestaruuden takaisin 40 päivää myöhemmin vuoden 2021 Royal Rumblessa. Heidän toinen mestaruuskautensa päättyi 103 päivää myöhemmin toukokuussa. Bazlerin ja Jaxin liitto päättyi saman vuoden syksyllä ja Nia Jaxin WWE-sopimus purettiin 4. marraskuuta.

Nia Jax palasi kuitenkin WWE:hen vuoden 2023 Royal Rumblessa viimeisenä osallistujana. Kokopäiväisesti hän palasi WWE:hen syyskuussa ja hyökkäsi naisten mestarin Rhea Ripleyn kimppuun. Jax haastoi Ripleyn mestaruudesta Australian Perthissä järjestetyssä Elimination Chamber -tapahtumassa mutta ei onnistunut voittamaan mestaruutta. Keväällä 2024 Jax osallistui Queen of the Ring-turnaukseen ja pääsi turnauksen finaaliotteluun King and Queen of the Ring -tapahtumaan Saudi-Arabiaan. Jax onnistui voittamaan ottelussa Lyra Valkyrian ja hänet kruunattiin kuningattareksi ja mestaruusottelun SummerSlamiin. SummerSlamissä Jax päihitti Bayleyn ja voitti WWE Women's Championship-mestaruuden toista kertaa urallaan. Hän hallitsi mestaruutta 153 päivää, kunnes Tiffany Stratton rahasti MitB-sopimuksensa ja voitti Jaxilta mestaruuden.

## Mestaruuden ja saavutukset
*WWE
**WWE Women’s Championship (2 kertaa)
**WWE Women’s Tag Team Championship yhdessä Shayna Baszlerin kanssa (2 kertaa)
**Queen of the Ring (2024)

## Lähteet
Freweyni Hailu

**Freweyni Hailu** (s. 12. helmikuuta 2001) on etiopialainen yleisurheilija. Hän voitti sisäratojen maailmanmestaruuden 1&nbsp;500 metrin juoksussa vuonna 2024 ja 3&nbsp;000 metrin juoksussa vuonna 2025.

Nuorten arvokilpailuissa Hailu sijoittui 800 metrin juoksussa viidenneksi alle 20-vuotiaiden MM-kilpailuissa 2018 ja neljänneksi alle 20-vuotiaiden Afrikan-mestaruuskilpailuissa 2019.

Hailu sijoittui vuonna 2021 käydyissä Tokion olympialaisissa neljänneksi 1&nbsp;500 metrin juoksussa ajalla 3.57,60. Vuonna 2022 hän saavutti sisäratojen MM-kilpailuissa 800 metrillä hopeaa ajalla 2.00,54. Samana vuonna hän oli ulkoratojen MM-kilpailuissa 1&nbsp;500 metrillä neljäs ajalla 4.01,28. Hän osallistui MM-kilpailuissa myös 800 metrille mutta karsiutui välierissä. Ulkoratojen MM-kilpailuissa 2023 Hailu kilpaili 5&nbsp;000 metrin juoksussa ja sijoittui seitsemänneksi. Hän saavutti maantiejuoksun MM-kilpailuissa 2023 maililla hopeaa. Sisäratojen MM-kilpailuissa 2024 Hailu voitti kultaa 1&nbsp;500 metrillä ajalla 4.01,46. Nanjingin MM-hallikilpailuissa 2025 hän sai kultaa 3&nbsp;000&nbsp;metrillä ajalla 8.37,21. Saman vuoden Tokion MM-kilpailuissa hän oli 1&nbsp;500&nbsp;metrillä kuudes.

Hailun ennätysaikoja ovat 800 metrillä 1.57,57 kesäkuulta 2021, 1&nbsp;500 metrillä 3.54,16 elokuulta 2024, maililla 4.14,79 heinäkuulta 2023, 3&nbsp;000 metrillä hallitulos 8.19,98 helmikuulta 2025 ja 5&nbsp;000 metrillä 14.19,33 kesäkuulta 2025.

## Lähteet
Noor Vidts

**Noor Vidts** (s. 30. toukokuuta 1996) on belgialainen yleisurheilija. Hän on seitsenottelun olympia- ja EM-mitalisti sekä viisiottelussa sisäratojen kaksinkertainen maailmanmestari.

Vidts saavutti seitsenottelussa pronssia kesäuniversiadeissa 2017. Hän sai pronssia myös Rooman EM-kilpailuissa 2024 silloisilla ennätyspisteillään 6596 ja saman vuoden Pariisin olympialaisissa ennätyksellään 6707 pistettä. Hän on menestynyt myös sisäratojen viisiottelussa, jossa hänen saavutuksiaan ovat hopea Toruńin EM-kilpailuissa 2021, kulta Belgradin MM-kilpailuissa 2022, pronssi Istanbulin EM-kilpailuissa 2023 ja kulta Glasgow'n MM-kilpailuissa 2024.

Ulkoratojen aikuisten arvokilpailuissa Vidts on sijoittunut seitsenottelussa 20:nneksi Berliinin EM-kilpailuissa 2018, 15:nneksi Dohan MM-kilpailuissa 2019, neljänneksi Tokion olympialaisissa 2021 silloisella ennätystuloksellaan 6&nbsp;571 pistettä, millä hän hävisi pronssimitalin 19 pisteellä Alankomaiden Emma Oosterwegelille, viidenneksi Eugenen MM-kilpailuissa 2022 pistemäärällä 6&nbsp;559, neljänneksi Münchenin EM-kilpailuissa 2022 ja kuudenneksi Budapestin MM-kilpailuissa 2023.

Vidts ylitti seitsenottelussa 6&nbsp;000 pisteen rajan ensi kerran Götzisissa toukokuussa 2017. Hän paransi kesäkuussa 2019 Espanjan Aronassa ennätyksekseen 6&nbsp;194 pistettä. Kesäkuussa 2021 hän otteli Aronassa tuloksen 6&nbsp;240 pistettä, Tokion olympialaisissa silloisen ennätystuloksensa 6&nbsp;571 pistettä, Rooman EM-kilpailuissa 2024 silloisen ennätyksensä 6596 pistettä ja Pariisin olympialaisissa ennätyksensä 6707 pistettä. Vidtsin lajikohtaiset ennätykset ovat 200 metrin juoksussa 23,70 Tokion olympialaisista 2021, 800 metrin juoksussa 2.06,38 Pariisin olympialaisista 2024, 100 metrin aitajuoksussa 13,10 Pariisin olympialaisissa 2024, korkeushypyssä 184, jonka hän on hypännyt useamman kerran vuodesta 2019 alkaen, pituushypyssä 660 Belgradin sisäratojen MM-kilpailuista 2022, kuulantyönnössä 14,79 Rooman EM-kilpailuista 2024 ja keihäänheitossa 45,00 Pariisin olympialaisista 2024.

## Lähteet
PenAirin lento 3296

**PenAirin lento 3296** oli PenAirin sisämaanlento Yhdysvalloissa Anchoragen kansainväliseltä lentoasemalta Unalaskan lentokentälle. 17. lokakuuta 2019 suoritetulla lennolla Saab 2000 -mallinen lentokone ajoi ulos kiitotieltä. Yksi matkustaja kuoli.

## Tausta

Kone oli mallia Saab 2000, joka oli ollut lentoyhtiön palveluksessa vuodesta 2016 lähtien. Lennon kapteenilla oli 14&nbsp;761 lentotuntia, joista 131 tällä konemallilla. Perämiehellä oli konemallilla takanaan 138 lentotuntia.

## Tapahtumat

Kone lähti Anchoragesta kello 15.15 paikallista aikaa. Koneen lähestyessä määränpäätään tuulen raportoitiin tulevan ensin suunnasta 210 noin 10 solmun nopeudella ja sitten suunnasta 180. Kun tuuli kääntyi puhaltamaan suunnasta 300 noin 24 solmun nopeudella, kiitotiellä 31 olisi ollut suora vastatuuli ja täten parempi vastus koneen pysäyttämiseksi. Miehistö kuitenkin jatkoi lähestymistään vastakkaiselle kiitotielle 13.

Kun kone laskeutui, myötätuulta oli noin 15 solmua. Kapteeni kertoi lausunnossaan, että jarruja ei käytännössä ollut eikä miehistö saanut konetta pysähtymään. Miehistö yritti kääntää rullaustielle ja ajettuaan yli kiitotieltä toiselle tielle. Kone osui kuitenkin kiveen, minkä seurauksena vasen moottori laahasi maata ja rikkoutui. Kone meni aidan läpi ja autotien yli ja pysähtyi juuri ennen vettä. Kymmenen matkustajaa loukkaantui onnettomuudessa, heistä kaksi vakavasti, ja yksi kuoli vammoihinsa seuraavana päivänä.

## Tutkinta

Tutkinnassa kävi ilmi, että koneen liukumisenestojärjestelmä oli johdotettu väärin. Kun vasemman laskutelineen ulompi rengas alkoi laahata kiitotiellä, järjestelmä vapautti kaikki laskutelineiden sisemmät renkaat ulompien sijaan, minkä seurauksena rengas laahasi lisää ja puhkesi. Tämän vuoksi koneen jarrutusteho väheni merkittävästi. Myös myötätuulella oli osuutensa onnettomuudessa, ja miehistö sai tutkinnassa osakseen kritiikkiä päätöksestään laskeutua kiitotielle 13.

## Kuvia

N686PA Saab 2000 Pen Air.jpg|Onnettomuuskone vuonna 2018.
PenAir Flight 3296（N686PA） damage.jpg|Propellin lavan aiheuttama vaurio koneen kyljessä.
PenAir Flight 3296 damage 3.jpg|Sisätilojen vauriot


## Lähteet
Paula Soitiala

**Paula Soitiala** (aik. **Salminen** ja **Moberg**; s. 7. syyskuuta 1963) on suomalainen miekkailija, nykyaikainen viisiottelija ja uimari.

Soitialan ensimmäinen päälaji oli uinti, jossa hän edusti Lahden Uimaseuraa. Hän voitti vuonna 1987 SM-kultaa 50 metrin vapaauinnissa ja oli vuonna 1988 mukana 4&nbsp;×&nbsp;100 metrin vapaauintiviestissä mestaruuden voittaneessa joukkueessa. Lisäksi hän saavutti SM-kilpailuista vuonna 1985 yhden viestipronssin, vuonna 1987 kaksi henkilökohtaista hopeaa ja viesteistä kaksi hopeaa ja yhden pronssin, vuonna 1988 yhden henkilökohtaisen pronssimitalin, vuonna 1989 henkilökohtaisilta matkoilta yhden hopean ja pronssin ja viesteistä hopean ja kolme pronssia ja vuonna 1991 yhden henkilökohtaisen hopean.

Nykyaikaista viisiottelua Soitiala alkoi harjoitella vuonna 1980 kyllästyttyään pelkkään uintiin. Uintitaustansa ansiosta hän oli vahva kilpailija uintiosuuksilla, minkä lisäksi hän oli myös taitava miekkailija ja ratsastaja. Sen sijaan ammunta ei kuulunut hänen vahvuuksiinsa. Hän voitti viisiottelussa kolme Suomen-mestaruutta vuosina 1987, 1989 ja 1990. Hän kuului Suomen joukkueeseen nykyaikaisen viisiottelun MM-kilpailuissa vuosina 1987 ja 1990.

Viisiottelun lisäksi Soitiala kilpaili kalpamiekkailussa, jossa hän voitti HFM:n joukkueessa kuusi joukkuekilpailun Suomen-mestaruutta vuosina 1995, 2000–2001 ja 2004–2006. Veteraanisarjoissa Soitiala on voittanut kolme henkilökohtaista arvokilpailumitalia: vuonna 2005 EM-pronssia, vuonna 2014 MM-pronssia ja vuonna 2024 MM-kultaa. Vuonna 2018 hän kuului Suomen joukkueeseen, joka voitti veteraanien MM-joukkuekultaa. Kyseessä oli Suomen ensimmäinen MM-joukkuekulta miekkailussa. Joukkuekilpailuista hänellä on lisäksi kaksi EM-hopeaa ja yksi pronssi sekä yksi MM-hopea ja kolme pronssia.

Seuratasolla Soitiala edustaa Hyvinkään Miekkailijoita (aiemmin Hyvinkään Nykyaikaiset 5-ottelijat), jonka toimintaa hän oli mukana käynnistämässä uudelleen vuonna 2013. Hän toimi toiminnan käynnistämisen jälkeen seuran puheenjohtajana ja on myös sen päävalmentaja. Suomen Miekkailu- ja 5-otteluliitto on palkinnut hänet vuonna 2018 vuoden miekkailuteosta osana veteraanien MM-kultajoukkuetta sekä vuonna 2021 vuoden viisiotteluvalmentajana.

Soitiala on urheilemisen ohella työskennellyt koulunkäyntiavustajana ja valmistui vuonna 2021 luonto-ohjaajaksi.

## Lähteet
Larkin Poen diskografia

Tämä artikkeli käsittelee **[[Larkin Poe|Larkin Poen]] diskografiaa**.

## Studioalbumit

* *Kin* (2014)
* *Reskinned* (2016)
* *Peach* (2017)
* *Venom & Faith* (2018)
* *Self Made Man* (2020)
* *Kindred Spirits* (2020)
* *Blood Harmony* (2022)

## Livealbumit

* *Paint the Roses* (Nu Deco Ensemble -orkesterin kanssa) (2021)

## EP:t

* *Spring* (2010)
* *Summer* (2010)
* *Fall* (2010)
* *Winter* (2010)
* *Thick as Thieves* (2011)
* *Killing Time* (Blair Dunlopin kanssa) (2013)
* *Audiotree Live* (2017)
* *An Acoustic Companion* (2023)

## Singlet

### Pääartistina

* *She's a Self Made Man* (2020)
* *Bad Spell* (2022)
* *Georgia Off My Mind* (2022)

### Vierailevana artistina

* *Killing Time* (EP) (Blair Dunlop / Larkin Poe) (2013)
* *Rattlesnake Shakin' Woman* (Ray Wylie Hubbard feat. Larkin Poe) (2020)
* *Stackin' Bones* (Billy F Gibbons feat. Larkin Poe) (2021)

## Musiikkivideot

* *Don't* (2014)
* *Stubborn Love* (2015)
* *Trouble In Mind* (2016)
* *Preachin' Blues* (2017)
* *Look Away* (2017)
* *Bleach Blonde Bottle Blues* (2018)
* *Hard Time Killing Floor Blues* (2018)
* *Honey Honey* (2019)
* *Mississippi* (2019)
* *Keep Diggin*' (2020)
* *Back Down South* (feat. Tyler Bryant) (2020)
* *She's A Self Made Man* (2020)
* *Holy Ghost Fire* (2020)
* *God Moves On The Water* (2020)
* *Nights In White Satin* (The Moody Blues -cover) (2020)
* *Fly Away* (Lenny Kravitz -cover) (2020)
* *In The Air Tonight* (Phil Collins -cover) (2020)
* *Take What You Want* (Post Malone -cover) (2020)
* *Bad Spell* (2022)
* *Blood Harmony* (2022)
* *Georgia Off My Mind* (2022)
* *Strike Gold* (2022)
* *Southern Comfort* (2022)
* *Bad Spell (Acoustic)* (2023)

## Lähteet
Slovenian kansallisneuvosto

**Slovenian kansallisneuvosto** () on Slovenian parlamentin ylähuoneena toimiva elin. Sen muodostavat 40 edustajaa, jotka edustavat eri sidosryhmiä.

Slovenian perustuslain mukaan kansalliskokous edustaa kansaa, ja sidosryhmiä edustaa kansallisneuvosto. Kansalliskokous toimii alahuoneena ja kansallisneuvosto ylähuoneena. Kansalliskokous on pääasiallinen lainsäätäjä, ja kansallisneuvostolla on lykkäävä veto-oikeus, jonka kansalliskokous voi kumota yksinkertaisella enemmistöllä kaikista edustajista.

## Lähteet

## Aiheesta muualla
Sofie Dokter

**Sofie Dokter** (s. 19. joulukuuta 2002) on alankomalainen yleisurheilija. Hän saavutti viisiottelussa sisäratojen MM-kultaa 2026, MM-pronssia 2024 ja EM-hopeaa 2025.

Dokter saavutti nuorten sarjoissa seitsenottelussa hopeaa alle 20-vuotiaiden EM-kilpailuissa 2021 ja alle 23-vuotiaiden EM-kilpailuissa 2023.

Aikuisten ulkoratojen arvokilpailuissa Dokter on sijoittunut seitsenottelussa 13:nneksi Münchenin EM-kilpailuissa 2022 ja 11:nneksi Budapestin MM-kilpailuissa 2023. Vuonna 2024 hän oli Rooman EM-kilpailuissa viides ja Pariisin olympialaisissa kuudes. Tokion MM-kilpailuissa 2025 hän sijoittui niin ikään kuudenneksi. Sisäradoilla hän sijoittui neljänneksi Istanbulin EM-kilpailuissa 2023 ja saavutti pronssia Glasgow'n MM-kilpailuissa 2024 sekä hopeaa Apeldoornin EM-kilpailuissa 2025 tuolloisella ennätyksellään 4&nbsp;826 pistettä. Hän voitti viisiottelun sisäratojen maailmanmestaruuden Toruńissa 2026 Alankomaiden ennätyspisteillä 4&nbsp;888. 

Dokter ylitti seitsenottelussa 6&nbsp;000 pisteen rajan ensi kerran Götzisissa toukokuussa 2022 tuloksellaan 6&nbsp;090 pistettä ja paransi neljä viikkoa myöhemmin Apeldoornissa tulokseen 6&nbsp;144 pistettä. Pariisin olympialaisissa 2024 Dokter otteli ennätyksensä 6&nbsp;452 pistettä, jonka kohensi Götzisisä 2025 lukemiin 6&nbsp;576 pistettä.

Dokterin lajikohtaiset ennätykset ovat 200 metrin juoksussa 23,46 Götzisistä 2025, 800 metrin juoksussa 2.10,88 Götzisistä 2025, 100 metrin aitajuoksussa 13,50 Götzisistä 2025, korkeushypyssä 189 Espoon alle 23-vuotiaiden EM-kilpailuista 2023, pituushypyssä 661 Apeldoornin sisäratojen EM-kilpailuista 2025, kuulantyönnössä 14,17 Götzisistä 2025 ja keihäänheitossa 47,17 Rooman EM-kilpaluista 2024.

## Lähteet
Hilde Zimmermann

**Hilde Zimmermann** (12. syyskuuta 1920 – 25. maaliskuuta 2002) oli itävaltalainen vastarintataistelija ja aktivisti. Hän selvisi Ravensbrückin keskitysleiriltä ja oli sieltä selvinneiden itävaltalaisten yhdistyksen perustajajäsen. Hän näki itsensä "vainottuna henkilönä", ei "uhrina", ja näki velvollisuudekseen kertoa kansallissosialismista ja Ravensbrückin keskitysleiristä erityisesti nuorille.

Zimmermannin vanhemmat toimivat Schutzbundissa, sosiaalidemokraattien puolisotilaallisessa järjestössä. Kun molemmat vanhemmat pidätettiin vuonna 1934, Hilde jatkoi veljensä kanssa toimintaa laittomissa nuorisojärjestöissä. Sen jälkeen, kun Itävalta liitettiin natsi-Saksaan, Hilde jatkoi vastarintaa. Vuonna 1944 hän joutui kosketuksiin ryhmän kanssa, joka auttoi Moskovasta lähetettyjä laskuvarjojoukkoja perustamaan vastarintatoimintaa.  Mutta organisaatio petettiin, Hilde ja hänen ystävänsä ja heidän äitinsä pidätettiin ja karkotettiin Ravensbrückiin.

## Lähteet
Jääkiekon naisten maailmanmestaruuskilpailut 2024

**Jääkiekon naisten maailmanmestaruuskilpailut 2024** järjestettiin 3.–14. huhtikuuta 2024 Uticassa Yhdysvalloissa. Kilpailuhallina oli Adirondack Bank Center. Kisoihin osallistuneet kymmenen joukkuetta pelasivat kahdessa viiden joukkueen lohkossa, joista puolivälieriin pääsivät A-lohkon kaikki viisi joukkuetta ja B-lohkon kolme parasta.

Kanada voitti turnauksen Yhdysvaltojen jäätyä toiseksi. Suomi saavutti kahden kauden jälkeen mitalin voittaen pronssia, kun maa kukisti Tšekin pronssiottelussa lukemin 3–2 voittolaukauskilpailun jälkeen.

## Osallistujamaat lohkoittain
### A-lohko
* 
* 
* 
* 
* 

### B-lohko
* 
* 
* 
* 
* 

## Lähteet
Margaret Bondfield

**Margaret Bondfield** (17. maaliskuuta 1873, Chard, Somerset – 16. kesäkuuta 1953, Sanderstead, Surrey) oli englantilainen ammattiyhdistysjohtaja ja poliitikko.

## Elämä
Bondfield ei käynyt juuri kouluja vaan meni ompelutarvikekauppaan töihin 14-vuotiaana. Olosuhteet olivat surkeat: kaupat olivat auki kuusi päivää viikossa, joten kauppa-apulaiset tekivät 65 tunnin työviikkoja. He asuivat työnantajan tiloissa, maksoivat pienestä palkastaan vuokraa, säilyttivät omaisuuttaan laatikossa sängyn alla ja saattoivat vain harvoin jos kooskaan laittaa ruokaa tai käydä kylvyssä. Bondfield liittyi perustajajäsenenä Kauppa-apulaisten ammattiliittoon (National Union of Shop Assistants). Bondfieldin veli oli muuttanut ennen häntä Lontooseen ja toimi myös aktiivisesti ammattiliitoissa. 

Vuonna 1899 Bondfield oli ainoa naisedustaja ammattiliittojen kongressissa, ja hänestä tuli sen ensimmäinen naispuheenjohtaja vuonna 1923. Vuonna 1923 hänet valittiin myös alahuoneen jäseneksi Työväenpuolueen edustajana. Hänet valittiin uudelleen vuonna 1929, ja hänestä tuli Ramsay MacDonaldin toisen hallituksen työministeri. Hän menetti paikkansa parlamentissa vuoden 1931 vaaleissa. Hän jäi eläkkeelle ammattiyhdistystyöstä vuonna 1938.

## Lähteet
Sulfoniumsuolat

**Sulfoniumsuolat** ovat orgaanisia yhdisteitä, joiden rakenteessa on positiivisesti varautunut sulfoniumioni [SR3]+ ja jokin anioni X-. R on jokin alifaattinen tai aromaattinen orgaaninen ryhmä.

## Ominaisuudet ja valmistus
Sulfoniumsuolat ovat huoneenlämpötilassa kiteisiä aineita. Rakenteeltaan sulfoniumioni on rikkiatomin osalta tetraedrimäinen. Rikkiatomista lähtevät ryhmät ovat kolme orgaanista ryhmää ja vapaa elektronipari. Jos kaikki orgaaniset ryhmät ovat erilaisia, on sulfoniumsuola kiraalinen ja sillä on enantiomeeripari. Positiivisesti varautunut rikkiatomi vetää elektroneja puoleensa, ja tämän vuoksi rikkiatomin viereiset hiiliatomit ovat elektrofiilisiä. Nukleofiilinen substituutio, jossa lähtevänä ryhmänä on tioeetteri, onkin tavanomainen reaktio sulfoniumsuoloille. Rikkiatomin viereisiin hiiliatomeihin sitoutuneet protonit ovat myös tavallista happamampia, ja erittäin vahvat emäkset, kuten organolitiumyhdisteet voivat ottaa niitä vastaan. Tällöin muodostuu sulfoniumylidi. Uusimmat tutkimukset koskevat sulfoniumsuolojen käyttöä kytkentäreaktioissa.

Sulfoniumsuoloja voidaan valmistaa tioeettereiden ja alkyylihalogenidien tai alkyylitriflaattien reaktiolla. Spesifisiä ryhmiä tioeettereihin liittäviä reagensseja ovat esimerkiksi metyyliryhmiä liittävä trimetyylioksoniumtetrafluoroboraatti ja aromaattisia ryhmiä liittävät diaryylijodoniumsuolat. Muihin sulfoniumsuolojen valmistustapoihin kuuluu esimerkiksi sulfoksidien alkylointi ja muodostuneen alkoksisulfoniumsuolan reaktio Grignard-reagenssin kanssa.

## Lähteet
Marika Gombitová

**Marika Gombitová** (s. 12. syyskuuta 1956 Turany nad Ondavou, Tšekkoslovakia) on slovakialainen laulaja, lauluntekijä ja muusikko. Hän on yksi kotimaansa kaikkien aikojen suosituimmista artisteista ja häntä kutsutaan yleisesti Slovakian pop-musiikin kuningattareksi. Gombitová nauttii suurta suosiota myös naapurimaa Tšekissä.

## Elämä
Gombitová syntyi nykyiseen Itä-Slovakiaan kuuluvassa Turany nad Ondavoun kylässä lähellä Prešovin kaupunkia. Hänen koko perheensä oli musikaalinen ja Gombitová alkoi soittoharrastuksensa jo nuorella iällä. Hän opiskeli Košicen teknillisestä korkeakoulussa, josta myös valmistui. Samaan aikaan hän esiintyi eri orkesterien kanssa, kunnes vuonna 1976 hän liittyi Modus -yhtyeeseen jossa hän lauloi yhdessä Miroslav Žbirkan ja Laco Lučeničin kanssa. Yhtyeen kappale *Úsmev* (*Hymy*) voitti vuoden 1977 Bratislavská lýra -musiikkikilpailun. Gombitován sooloura lähti käyntiin seuraavana vuonna kun hänen esittämänsä *Študentská láska* -kappale voitti kaksi palkintoa samassa kilpailussa. Seuraavina vuosina Gombitová voitti useita eri kilpailuja sekä koti-, että ulkomailla.

Vuoden 1980 marraskuussa Gombitová joutui vakavaan auto-onnettomuuteen palatessaan konsertista Brnosta. Sen seurauksena hän halvaantui pysyvästi vartalonsa ala-osista ja käyttää yhä pyörätuolia liikkuakseen. Tästä huolimatta hän jatkoi laulajanuraansa ja on julkaissut useita albumeita ja singlejä.

## Julkaisut

### Slovakinkieliset sooloalbumit

* *Dievča do dažďa* (1979)
* *Môj malý príbeh* (1981)
* *Slnečný kalendár* (1982)
* *Mince na dne fontán* (1983)
* *No. 5* (1984)
* *Voľné miesto v srdci* (1986)
* *Ateliér duše* (1987)
* *Kam idú ľudia*? (1990)
* *Zostaň* (1994)

### Englanninkieliset sooloalbumit

* *Rainy Day Girl* (1981)
* *My Friend The Tree* (1984)
* *No. 5* (1985)

### Moduksen kanssa julkaistut albumit

* *Modus* (1979)
* *Balíček snov* (1980)
* *99 zápaliek* (1981)
* *Záhradná kaviareň* (1983)

Lähde:

## Lähteet

## Aiheesta muualla

*Gombitován viralliset kotisivut
Slovenian parlamentti

**Slovenian parlamentti** () on epävirallinen nimitys, jota käytetään Slovenian kansanedustuslaitoksesta. Slovenian perustuslain mukaan kansaa edustaa kansalliskokous ja sidosryhmiä edustaa kansallisneuvosto. Näistä kansalliskokous toimii alahuoneena ja kansallisneuvosto ylähuoneena. Slovenian parlamentti voi viitata sekä pelkkään kansalliskokoukseen että kansalliskokouksen ja kansallisneuvostoon yhdessä. Vuonna 2008 Slovenian perustuslakituomioistuin totesi Slovenian parlamentin olevan "epätäydellisesti kaksikamarinen".

## Aiheesta muualla
Joyce Ballantyne

**Joyce Ballantyne** (4. huhtikuuta 1918 – 15. toukokuuta 2006) oli yhdysvaltalainen kuvittaja ja pin-up-taiteilija. Hänen tunnetuin työnsä on Coppertonelle tehty kuva pikkutytöstä ja koirasta.

Ballantyne opiskeli Nebraskan yliopistossa kaksi vuotta ja teki samaan aikaan seinämaalauksia
tavarataloille ja elokuvateattereille, kunnes siirtyi American Academy of Art Collegeen Chicagoon opiskelemaan graafista suunnittelua.
Opintojen jälkeen Ballantyne teki Kling Studiolla tiekarttoja ja tietokirjojen kuvituksia.

Gil Elvgrenin suosittelemana hän alkoi vuonna 1945 tehdä pin-up-kuvia Brown & Bigelow’lle. Hänen vuodelle 1955 tekemästään Artist's Sketch Pad -nimisestä pin-up-kalenterista otettiin useita painoksia suuren kysynnän vuoksi.

Yksi kaikkien aikojen tunnetuimmista mainoskuvista syntyi, kun aurinkovoideyhtiö Coppertone pyysi eri kuvittajilta luonnoksia suurikokoista mainostaulua varten vuonna 1959. Ballantynen työ valittiin, ja kuvasta, jossa pieni koira nykii saparopäisen pikkutytön uimapukua, on sittemmin tullut ikoninen.

Ballantyne teki kuvituksia myös Coca-Colalle ja *[[Esquire (lehti)|Esquire]]*- sekä *[[Penthouse]]*-lehdille.

Ballantyne muutti vuonna 1974 Ocalaan Floridaan ja maalasi loppuvuosinaan muotokuvia. Kohteina oli usein tunnettuja henkilöitä, kuten koomikko Jonathan Winters ja kenraali John Leonard Hines.

## Lähteet

## Aiheesta muualla
* Joyce Ballantyne The pin up files -sivustolla
Asuntosalkku

**Asuntosalkku Oyj** on Timo Metsolan ja Jaakko Sinnemaan perustama Suomessa ja Virossa toimiva asuntosijoitusyhtiö, joka on listattu Helsingin pörssin First North -markkinapaikalle. Yhtiön pääkonttori sijaitsee Helsingissä. Yhtiön markkina-arvo on 73 miljoonaa euroa ja sen toimitusjohtajana toimii Jaakko Sinnemaa. Asuntosalkku on perustettu vuonna 2014 ja kaupankäynti yhtiön osakkeilla on alkanut kesäkuussa 2022. Yhtiö kertoo tilinpäätöstiedotteessaan, että Asuntosalkussa oli 30.9.2024 päättyneen tilikauden lopussa 2080 omistusasuntotaloihin sijoittuvaa vuokra-asuntoa, joista 1413 asuntoa Suomessa ja 667 Virossa. Asuntojen vuokrausaste oli 97,4 prosenttia.

## Lähteet

## Aiheesta muualla
* Asuntosalkku
Terhi Värri

**Terhi Värri** (s. 10. syyskuuta 1999) on suomalainen pesäpalloilija. Värri edustaa Superpesiksessä pelaavaa Joensuun Mailaa. Hän on edustanut Superpesiksessä myös kasvattajaseuraansa Pöytyän Urheilijoita ja Haminan Palloilijoita. 

Hän pelaa ulkokentällä ykkösvahtina ja sisäpelissä kärkietenijänä. Värri on pelannut 44 Superpesiksen runkosarjan ottelua. Näissä otteluissa hän on lyönyt yhden kunnarin ja kaksi tavallista juoksua, tuonut 26 juoksua ja kerännyt 126 kärkilyöntipistettä. Värri on pelannut kymmenen Superpesiksen alempien pudotuspelien ottelua. Näissä otteluissa hän on tuonut 11 juoksua ja kerännyt 44 kärkilyöntipistettä. Tilastot päivitetty kauden 2023 jälkeen.

## Lähteet